**Институт директорлары мен шетелдік**

**азаматтарға арналған және ЖОО-ға дейінгі**

**дайындық факультетінің деканына**

Қазақстан Республикасы (бұдан әрі – ҚР) Білім және ғылым министрлігі, Вице–министр Қ.Ерғалиевтің 04.10.2021 ж. № 4-14-3/3887-И хатына және ҚР Білім және ғылым министрінің м.а. 2015 жылғы 16 наурыздағы №124 «Жоғары оқу орнының үздік оқытушысы» атағын беру қағидаларын бекіту туралы» (бұдан әрі – Қағида) бұйрығына сәйкес «Жоғары оқу орнының үздік оқытушысы» атағын алуға үміткерлерді таңдау Конкурсының университетішілік І-кезеңінің өткізілуіне байланысты келесі талаптар ескерілсін:

ҚР Білім және ғылым министрінің м.а. 2015 жылғы 16 наурыздағы №124 «Жоғары оқу орнының үздік оқытушысы» атағын беру қағидаларын бекіту туралы» бұйрығына сәйкес «Жоғары оқу орнының үздік оқытушысы» атағын беруге үміткерлерді таңдау конкурсы (институтішілік) өткізілсін:

1. 2021 жылдың 25 қазанына дейін Институттың (факультеттің) ғылыми кеңес шешімімен үміткерлердің тізімі мен конкурстық құжаттарын жинақтап, конкурстық комиссияға ұсынылсын;
2. Осы Қағидалардың 1, 2, 3 қосымшаларына сәйкес «Жоғары оқу орнының үздік оқытушысы» атағына үміткерлердің конкурстық құжаттарын қарау жүргізілсін;
3. Конкурсанттың кандидатурасы 50 штаттық оқытушыға 1 үміткерден аспайтын есеппен өткізілсін;
4. Ғылыми – педагогикалық өтілі 15 жылдан аспайтын оқытушылардың және өтілі 15 жылдан асатын оқытушылардың арақатынасы ұсынылатын үміткерлердің жалпы санының үштен бірінен кем болмауы қадағалансын;
5. 2011-2020 жж. кезеңдегі «Жоғары оқу орнының үздік оқытушысы» конкурсының жеңімпаздары конкурсқа қатыса алмайтынын және ұсынылмайтыны ескерілсін;
6. Атақ бір адамға келесі он жыл ішінде бір реттен артық берілмейтіндігі назарға алынсын;
7. Үміткерлердің (конкурсқа құжаттарын тапсыру сәтінде) кемінде 5 (бес) жыл үзіліссіз ғылыми- педагогикалық өтілі болуы қадағалансын;
8. 5 жылдан артық мерзімде жарық көрген ғылыми жарияланымдардың көшірмелерін ұсынуға жол берілмесін;
9. Алыс және жақын шетел басылымдары бойынша жарияланымдар дұрыс рәсімделсін;
10. Халықаралық, республикалық ғылыми және білім жобаларының келісім-шарттық жұмыстардың орындалу дәрежесі бойынша құжаттарға нақты рәсімдеу жүргізілсін; растаушы құжаттарда орындаушының аты-жөні көрсетілуі міндеттелсін.

Үміткерлердің құжаттарын толтыру бекітілген талаптарға сәйкес жүргізіледі және барлық құжаттар ҚР БҒМ-нің Ақпараттық жүйесін қолдану арқылы (universitycontest.iac.kz) **электронды нұсқада** ұсынылады.

**Ғылым департаменті,**

**Ғылыми кадрларды даярлау басқармасы**

**Тел.: 8(727)2911022**